सानसेखालि सासे मानसिनि सिमब्रे-सिमब्रा उदै सानायाव बिजामादैआ फाहाम नायनि आसायाव बिहाव बिरेनखौ सोंहरदोंमोन। अब्ला बिरेनआ बुंनायसै…’जावैसो, नोंनि आबौ गाबनायनि जाहोना जादों गरमनि थाखायमोन। थिंनि उखुम सायाव थालिरफस्ला खोबनानै, बिसोनानि सा गोजौआव दखना खोंना होनानै थिंनि दुंहावनायखौ होबथानाय जादोंमोन बेखायनो गथ’आ गाबगादोंमोन। बे बायदिनो उदै सानायाबो गेसफोरनि थाखायसो जानोबो हागौ, बेखौ नोंसोर साननाय बायदि जेबो मोदाइ-दावदाइआ अराखै। सानाय समाव पातेगाजा बिलाइखौ गांनै गांथामसो मोजांयै सुनानै अग्लिनानै बेनि बिदैखौ सोबनांगौ आरो उदै खंख्लायाव हागौमानि दै लोंनांगौ, अब्लानो उदै सानाया खारलांगोन।‘ जोबोर खाफाल मोजांनि खोथा दि बे मानसिनि उदै सानाया पातेगाजा बिलाइ जानानैनो हामदोंमोन। आथिखालाव माबाफोर जाब्लानो बिजामादै खरदाया रावबो अजाखौ हमलिया.., खालि बे गुवाहाटीनि अजा बोरायखौल’ हमसै…!